BCH ยิ้มกริ่ม! รายได้เพิ่ม หนุนกำไรปี 59 โต 43% เตรียมจ่ายปันผล 0.10 บ./หุ้น
BCH ยิ้มกริ่ม! รายได้ประกันสังคม-ผู้ป่วยเงินสดเพิ่ม หนุนกำไรปี 59 โต 43% มาที่ 753.09 ลบ. จากปีก่อนกำไร 527.33 ลบ. เตรียมจ่ายปันผล 0.10 บ./หุ้น XD 8 พ.ค.60 กำหนดจ่าย 24 พ.ค.นี้
28 ก.พ. 2560

บริษัท บางกอก เชน ฮอสปิทอล จำกัด (มหาชน) หรือ BCH รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวปรับตัวขึ้นเนื่องจากบริษัทมีรายได้เพิ่มขึ้น ซึ่งแบ่งเป็นรายได้จากผู้ป่วยเงินสดเพิ่มขึ้น 399.6 ล้านบาท ขณะที่รายได้จากกองทุนประกันสังคมเพิ่มขึ้น 341.8 ล้านบาท
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.10บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 พ.ค. 2560 และกำหนดจ่ายเงินปันผลในวันที่ 24 พ.ค. 2560